У паняцця ёсць і іншыя значэнні, гл. Трон.
**Tron** — аркадная камп'ютарная гульня, распрацаваная ў 1982 годзе, якая вырабляецца і распаўсюджваецца Bally Midway. Яна заснавана на фільме Walt Disney Productions Трон, які быў выпушчаны ў тым жа годзе. Гульня складаецца з чатырох падгульняў, натхнёных падзеямі навукова-фантастычнага фільма. У ёй прысутнічаюць некаторыя персанажы і абсталяванне з фільма, напрыклад, светлавыя матацыклы, баявыя танкі і Вежа ўводу-вываду. Даход ад гульні перавысіў першапачатковы даход ад фільма.

У 1983 годзе Midway выпусціла працяг Discs of Tron, які быў натхнёнае баямі з фільма, у якіх адбывалася кіданне дыска. Іншым працягам стала камп'ютарная гульня 2003 Tron 2.0. 10 студзеня 2008 годзе гульня была выпушчаная для Xbox Live Arcade пад брэндам Disney Interactive.

У фільме 2010 года Трон: Спадчына гульнявы аўтамат з гэтай гульнёй з'яўляецца ў адным з эпізодаў. Ён апісваецца як вырабляны кампаніяй ENCOM International, а не Bally Midway. Ён таксама прысутнічае на прома-сайце «ENCOM International».

Апісанне
--------

### Гульнявы аўтамат

Гульня пастаўлялася ў трох відах гульнявых аўтаматаў: звычайны вертыкальны, міні вертыкальны і гарызантальны. Дызайн вертыкальнага аўтамата звязаны з фільмам. Яго асаблівасцю з'яўляюцца дзве крыніцы падсвятлення і намаляваныя на ім флюарэсцэнтнай фарбай лініі, якія нагадваюць блакітныя і чырвоныя ланцугі мікрасхем з фільма «Трон». У цёмным пакоі гульнявых аўтаматаў лініі свяціліся.

Ва ўсіх аўтаматах прысутнічае джойсцік з 8 напрамкамі для руху, адной кнопкай для стральбы або кіравання хуткасцю і дыск для кіравання кірункам агню (такі ж набор элементаў кіравання выкарыстоўваўся ў Kozmik Krooz'r, іншай гульні Midway.

### Гульнявы працэс

Гулец прымае ролю аднаго з персанажаў фільма «Трон» і павінен прайсці чатыры падгульні, у кожнай з якіх ёсць 12 узроўняў з нарастаючай складанасцю. Узроўні названыя ў гонар моў праграмавання, у прыватнасці «BASIC», «RPG», «COBOL», «FORTRAN», «SNOBOL», «PL1», «PASCAL», «ALGOL», «ASSEMBLY», «OS», «JCL» і «User»(пасля гэтага яшчэ раз паўтараецца «User»). Перш чым прайсці на новы ўзровень, неабходна скончыць усе падгульні на бягучым узроўні.

Успрыманне
----------

Гульні Tron часопісам Electronic Games была прысвоена ўзнагарода «Coin-Operated Game of the Year».

Зноскі
------

1. ↑  Trivia for TRON **(нявызн.)** (Web)(недаступная спасылка).  www.imdb.com. Архівавана з першакрыніцы 29 лютага 2012. Праверана 15 верасня 2007.
2. ↑  Encom International **(нявызн.)**(недаступная спасылка). Архівавана з першакрыніцы 27 студзеня 2013. Праверана 7 студзеня 2013.
3. ↑  About the technology author(s) **(нявызн.)** (Web)(недаступная спасылка). *IBM Multimodal Annotation Tool*.  www.alphaworks.ibm.com (9 жніўня 2002). Архівавана з першакрыніцы 21 студзеня 2013. Праверана 15 верасня 2007.

Спасылкі
--------

* *Tron* — сайт з апісаннем гульні
* Версія гульні з выкарыстаннем тэхналогіі Flash на сайце *Tron Legacy*

| ⛭ |
| --- |
| Фільмы і ТВ | Трон • ✯ Спадчына • Наступны дзень • Паўстанне |
| Саўндтрэкі | Трон • Спадчына • Reconfigured  |
| Камп'ютарныя гульні | 

|  |  |
| --- | --- |
| Афіцыйныя | Tron • Tron: Deadly Discs • Tron: Solar Sailer • Adventures of Tron • Discs of Tron • Tron 2.0 • Tron: Evolution (Battle Grids) |
| Фанацкія | Armagetron Advanced • BeamWars • GLtron • Ricochet |

 |
| Рознае | Спіс персанажаў • Комікс |

|  |  |
| --- | --- |
| ⚙️   Тэматычныя сайты | GameFAQs · Giant Bomb · KLOV · MobyGames |